सेंसेक्स ने 65,832 और 19,512 का स्तर छुआ, M&M का शेयर 5% से ज्यादा चढ़ा
आज यानी गुरुवार (5 जुलाई) को शेयर बाजार में फ्लैट कारोबार देखने को मिल रहा है। सेंसेक्स 55 अंकों की गिरावट के साथ 65,391 के स्तर पर खुला। वहीं निफ्टी में भी 13 अंकों की गिरावट रही रही, यह 19,385 के स्तर पर ओपन हुआ
आज यानी गुरुवार (6 जुलाई) को शेयर बाजार ने अपना नया ऑल टाइम हाई बनाया है। कारोबार के दौरान सेंसेक्स ने 65,832 और निफ्टी ने 19,512 का स्तर छुआ है। सेंसेक्स 339 अंकों की बढ़त के साथ 65,785 के स्तर पर बंद हुआ। वहीं निफ्टी में भी 98 अंकों की तेजी रही, यह 19,497 के स्तर पर बंद हुआ।
आज सेंसेक्स के 30 शेयरों में से 21 में तेजी और 9 में गिरावट देखने को मिली है। निफ्टी के 32 शेयरों में खरीदारी और 16 में बिकवाली रही। 2 शेयरों में कोई बदलाव नहीं हुआ। M&M का शेयर 5% से ज्यादा की तेजी के साथ बंद हुआ। वहीं रुपया अमेरिकी डॉलर के मुकाबले 25 पैसे कमजोर होकर 82.50 रुपए पर बंद हुआ।
बाजार में तेजी की 5 वजह
इस साल बाजार में अब तक 7% से ज्यादा की तेजी
इस साल बाजार में अब तक शानदार तेजी देखने को मिली है। साल की शुरुआत यानी 2 जनवरी (1 जनवरी को बाजार बंद था) को सेंसेक्स 61,167 के स्तर पर था, जो अब यानी (क्लोजिंग) 6 जुलाई 65,785 अंक तक पहुंच गया है। यानी इस साल अब तक इसमें 7% से ज्यादा यानी 4,618 अंक की तेजी देखने को मिली है। एक्सपर्ट्स के अनुसार आगे भी ये तेजी जारी रह सकती है।
बुधवार को बाजार में फ्लैट कारोबार
इससे पहले कल यानी बुधवार (5 जुलाई) को शेयर बाजार में फ्लैट कारोबार देखने को मिला है। सेंसेक्स 33 अंकों की गिरावट के साथ 65,446 के स्तर पर बंद हुआ था। वहीं निफ्टी में 9 अंकों की तेजी रही, यह 19,398 के स्तर पर बंद हुआ था।
